CELEX: 52021DP0398
Language: el
Date: 2021-10-05 00:00:00
Title: Απόφαση του Ευρωπαϊκού Κοινοβουλίου της 5ης Οκτωβρίου 2021 σχετικά με τη σύσταση και την αριθμητική σύνθεση της αντιπροσωπείας στην κοινοβουλευτική συνέλευση εταιρικής σχέσης ΕΕ-Ηνωμένου Βασιλείου (2021/2917(RSO))

24.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/215
            
         
      P9_TA(2021)0398
      Σύσταση αντιπροσωπείας στην κοινοβουλευτική συνέλευση εταιρικής σχέσης ΕΕ-Ηνωμένου Βασιλείου, και καθορισμός της αριθμητικής σύνθεσής της
      Απόφαση του Ευρωπαϊκού Κοινοβουλίου της 5ης Οκτωβρίου 2021 σχετικά με τη σύσταση και την αριθμητική σύνθεση της αντιπροσωπείας στην κοινοβουλευτική συνέλευση εταιρικής σχέσης ΕΕ-Ηνωμένου Βασιλείου (2021/2917(RSO))
      (2022/C 132/20)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη την πρόταση της Διάσκεψης των Προέδρων,
               
            
                  —
               
               
                  έχοντας υπόψη τη συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (1) (συμφωνία εμπορίου και συνεργασίας ΕΕ-Ηνωμένου Βασιλείου), και ιδίως το άρθρο 11 αυτής,
               
            
                  —
               
               
                  έχοντας υπόψη το ψήφισμά του της 28ης Απριλίου 2021 σχετικά με την έκβαση των διαπραγματεύσεων ΕΕ-Ηνωμένου Βασιλείου (2), και ιδίως τις παραγράφους 8 και 9 αυτού,
               
            
                  —
               
               
                  έχοντας υπόψη την απόφασή του της 17ης Απριλίου 2019 σχετικά με τον αριθμό των διακοινοβουλευτικών αντιπροσωπειών, των αντιπροσωπειών σε μικτές κοινοβουλευτικές επιτροπές και των αντιπροσωπειών σε επιτροπές κοινοβουλευτικής συνεργασίας και σε πολυμερείς κοινοβουλευτικές συνελεύσεις (3),
               
            
                  —
               
               
                  έχοντας υπόψη την απόφασή του της 17ης Ιουλίου 2019 σχετικά με την αριθμητική σύνθεση των διακοινοβουλευτικών αντιπροσωπειών (4),
               
            
                  —
               
               
                  έχοντας υπόψη το άρθρο 223 του Κανονισμού του,
               
            
               
                  1.
               
               
                  σημειώνει ότι το άρθρο 11 της συμφωνίας εμπορίου και συνεργασίας ΕΕ-Ηνωμένου Βασιλείου προβλέπει τη σύσταση κοινοβουλευτικής συνέλευσης εταιρικής σχέσης ΕΕ-Ηνωμένου Βασιλείου, η οποία απαρτίζεται από μέλη του Ευρωπαϊκού Κοινοβουλίου και μέλη του Κοινοβουλίου του Ηνωμένου Βασιλείου και η οποία:
                  
                              α)
                           
                           
                              δύναται να ζητεί από το συγκροτούμενο βάσει του άρθρου 7 της εν λόγω συμφωνίας συμβούλιο εταιρικής σχέσης ΕΕ-Ηνωμένου Βασιλείου σχετικές πληροφορίες όσον αφορά την υλοποίηση της συμφωνίας αυτής και οποιασδήποτε συμπληρωματικής συμφωνίας, το οποίο στη συνέχεια παρέχει στη συνέλευση τις πληροφορίες που έχουν ζητηθεί·
                           
                        
                              β)
                           
                           
                              τηρείται ενήμερη για τις αποφάσεις και τις συστάσεις που εκδίδει το συμβούλιο εταιρικής σχέσης ΕΕ-Ηνωμένου Βασιλείου· και
                           
                        
                              γ)
                           
                           
                              δύναται να υποβάλλει συστάσεις στο συμβούλιο εταιρικής σχέσης ΕΕ-Ηνωμένου Βασιλείου·
                           
                        
            
               
                  2.
               
               
                  αποφασίζει να συστήσει αντιπροσωπεία στην κοινοβουλευτική συνέλευση εταιρικής σχέσης ΕΕ-ΗΒ η οποία θα απαρτίζεται από 35 μέλη·
               
            
               
                  3.
               
               
                  αποφασίζει, σε συνάρτηση με την απόφαση της Διάσκεψης των Προέδρων της 11ης Ιουλίου 2019 σχετικά με τη σύνθεση των προεδρείων των αντιπροσωπειών, ότι το προεδρείο της εν λόγω αντιπροσωπείας θα αποτελείται από δύο αντιπροέδρους·
               
            
               
                  4.
               
               
                  αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή, καθώς και στο κοινοβούλιο του Ηνωμένου Βασιλείου.
               
            
         (1)  ΕΕ L 149 της 30.4.2021, σ. 10.
      
         (2)  Κείμενα που εγκρίθηκαν, P9_TA(2021)0141.
      
         (3)  ΕΕ C 158 της 30.4.2021, σ. 536.
      
         (4)  ΕΕ C 165 της 4.5.2021, σ. 23.